Numere 14 | Bibele e Inthaneteng | Phetolelo ea Lefatše le Lecha
Genese Exoda Levitike Numere Deuteronoma Joshua Baahloli Ruthe 1 Samuele 2 Samuele 1 Marena 2 Marena 1 Likronike 2 Likronike Esdrase Nehemia Esthere Jobo Lipesaleme Liproverbia Moeklesia Sefela sa Lifela Esaia Jeremia Lillo Tsa Jeremia Ezekiele Daniele Hosea Joele Amose Obadia Jonase Mikea Nahume Habakuke Sofonia Hagai Zakaria Malakia Matheu Mareka Luka Johanne Liketso Baroma 1 Bakorinthe 2 Bakorinthe Bagalata Baefese Bafilipi Bakolose 1 Bathesalonika 2 Bathesalonika 1 Timothea 2 Timothea Tite Filemone Baheberu Jakobo 1 Petrose 2 Petrose 1 Johanne 2 Johanne 3 Johanne Juda Tšenolo 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36
14 Joale phutheho eohle ea phahamisa lentsoe, ’me sechaba sa tsoela pele ho utloahatsa lentsoe le ho lla+ bosiu boo bohle. 2 Bara bohle ba Iseraele ba qala ho korotlela Moshe le Arone,+ ’me phutheho eohle ea qala ho re khahlanong le bona: “Hoja ra shoella naheng ea Egepeta, kapa hoja ra shoella lefeelleng lena! 3 Ke hobane’ng ha Jehova a re tlisa naheng ee hore re tl’o oa ka sabole?+ Basali ba rōna le bana ba rōna ba banyenyane ba tla fetoha se tlatlapuoeng.+ Na ha ho molemo hore re khutlele Egepeta?”+ 4 Ba qala ho buisana ba re: “A re beheng moeta-pele, ’me re khutleleng Egepeta!”+ 5 Moshe le Arone ba itihela fatše ka lifahleho+ ka pel’a phutheho eohle ea sehlopha sa bara ba Iseraele. 6 Joshua mora oa Nune+ le Kalebe mora oa Jefune,+ ba neng ba le har’a ba hloetseng naha, ba hahola liaparo tsa bona,+ 7 eaba ba bolella phutheho eohle ea bara ba Iseraele sena: “Naha eo re fetileng ho eona ho ea e hloela ke naha e ntle, e ntle haholo.+ 8 Haeba Jehova a khahloa ke rōna,+ joale ka sebele o tla re kenya naheng ena ’me a re fe eona, naha e phallang lebese le mahe a linotši.+ 9 Le mpe le se ke la fetohela+ Jehova; ’me le se ke la tšaba batho ba naha eo,+ etsoe ke bohobe ho rōna. Tšireletso ea bona e tlohile holim ’a bona,+ ’me Jehova o na le rōna.+ Le se ke la ba tšaba.”+ 10 Leha ho le joalo, phutheho eohle ea bua ka hore e tla ba tlepetsa ka majoe.+ Eaba khanya ea Jehova e hlaha tenteng ea pokano ho bara bohle ba Iseraele.+ 11 Qetellong Jehova a re ho Moshe: “Sechaba see se tla ntlhompholla+ halelele hakae,+ ’me se ke ke sa beha tumelo ho ’na bakeng sa lipontšo tsohle tseo ke li entseng har’a sona halelele hakae?+ 12 E-re ke se otle ka lefu la seoa ’me ke se leleke, ’me ke u etse sechaba se seholo le se matla ho se feta.”+ 13 Empa Moshe a re ho Jehova: “Joale Baegepeta ba tla tlameha ho utloa hore uena ka matla a hao u ntšitse sechaba sena har’a bona.+ 14 Ba tla tlameha ho bolella baahi ba naha ena. Ba utloile hore ke uena Jehova ea har’a sechaba+ sena, ea hlahileng lifahleho li talimane.+ Ke uena Jehova, ’me leru la hao le eme holim ’a sona, ’me u tsamaea ka pel’a sona ka topallo ea leru motšehare le ka topallo ea mollo bosiu.+ 15 Haeba u ka bolaea sechaba sena joaloka motho a le mong,+ joale ka sebele lichaba tse utloileng ka botumo ba hao li tla re, 16 ‘Kahobane Jehova a sa khone ho kenya sechaba sena naheng eo a se hlapanyelitseng eona o se bolaetse lefeelleng.’+ 17 Joale, ka kōpo, matla a hao a ke a be maholo,+ Jehova, feela joalokaha u buile, ua re, 18 ‘Jehova, ea liehang ho halefa+ le ea tletseng mosa o lerato,+ ea tšoarelang phoso le tlōlo,+ empa ho hang a ke ke a lokolla kotlong,+ ea tlisang kotlo bakeng sa phoso ea bo-ntate ho bara, ho moloko oa boraro le ho moloko oa bone.’+ 19 Ka kōpo, tšoarela phoso ea sechaba sena ho ea ka boholo ba mosa oa hao o lerato, le feela joalokaha u tšoaretse sechaba sena ho tloha Egepeta ho fihlela joale.”+ 20 Joale Jehova a re: “Kea tšoarela ho ea ka lentsoe+ la hao. 21 Ka lehlakoreng le leng, ka ’na ea phelang, lefatše lohle le tla tlatsoa khanya ea Jehova.+ 22 Empa sechaba sohle se ’nileng sa bona khanya+ ea ka le lipontšo+ tsa ka tseo ke li entseng Egepeta le lefeelleng ’me leha ho le joalo sa ’na sa nteka+ ka makhetlo ana a leshome, ’me se sa ka sa mamela lentsoe+ la ka, 23 ha ho mohla se tla bona naha eo ke e hlapanyelitseng bo-ntat’a sona, e, bohle ba ntlhomphollang ba ke ke ba e bona.+ 24 Ha e le mohlanka oa ka Kalebe,+ kahobane o na le moea o fapaneng ’me o ’nile a ntatela+ ka ho feletseng, ka sebele ke tla mo tlisa naheng eo a ileng ho eona, ’me bana ba hae ba tla e rua.+ 25 Ha Baamaleke le Bakanana+ ba ntse ba lutse khohlong, le retelehe hosasane ’me le tlohe ho ea lefeelleng ka tsela ea Leoatle le Lefubelu.”+ 26 Jehova a tsoela pele ho bua le Moshe le Arone, a re: 27 “Phutheho ena e mpe e tla ntšetsa pele ho korotla hona hoo e ho etsang khahlanong le ’na halelele hakae?+ Ke utloile ho korotla ha bara ba Iseraele hoo ba nkorotlelang ka hona.+ 28 E-re ho bona, ‘“Ka ’na ea phelang,” ho bolela Jehova, “haeba nke ke ka le etsa ka tsela eo le buileng ka eona moo ke ntseng ke utloa!+ 29 Litopo tsa lōna li tla oa+ lefeelleng lena, e, bohle ba ngolisitsoeng har’a lōna palong eohle ea lōna ho tloha ka ba lilemo li mashome a mabeli ho ea holimo, lōna ba nkorotletseng.+ 30 Ha e le lōna, le ke ke la kena naheng eo ke phahamisitseng letsoho+ la ka ka kano hore ke tla lula le lōna ho eona, haese Kalebe mora oa Jefune le Joshua mora oa Nune.+ 31 “‘“Bana ba lōna ba banyenyane bao le itseng ba tla fetoha se tlatlapuoeng,+ ka sebele le bona ke tla ba kenya ho eona, ’me ruri ba tla tseba naha eo le e lahlileng.+ 32 Empa litopo tsa lōna li tla oa lefeelleng+ lena. 33 Bara ba lōna ba tla fetoha balisa lefeelleng+ ka lilemo tse mashome a mane, ’me ba tla lokela ho arabella liketso tsa lōna tsa bohlola,+ ho fihlela litopo tsa lōna li fella lefeelleng.+ 34 Ho ea ka palo ea matsatsi ao le hloetseng naha ka ’ona, matsatsi a mashome a mane,+ letsatsi bakeng sa selemo, letsatsi bakeng sa selemo,+ le tla arabella liphoso tsa lōna ka lilemo tse mashome a mane,+ etsoe le tla tseba se boleloang ke ho khaohana le ’na.+ 35 “‘“’Na Jehova ke buile haeba sena hase seo ke tla se etsa ho phutheho+ ena eohle e mpe, e bokaneng khahlanong le ’na: E tla fella lefeelleng lena, ’me e tla shoella moo.+ 36 Banna bao Moshe a ba rometseng ho hloela naha le bao, ha ba khutla, ba ileng ba qala ho etsa hore phutheho eohle e mo korotlele, ka ho tlisa tlaleho e mpe ka naha eo,+ 37 e, banna ba tlisitseng tlaleho e mpe ka naha ba tla bolaoa ke lefu la seoa ka pel’a Jehova.+ 38 Empa Joshua mora oa Nune le Kalebe mora oa Jefune ka sebele ba tla tsoela pele ba phela, har’a banna ba ileng ba ea hloela naha.”’”+ 39 Ha Moshe a bolella bara bohle ba Iseraele mantsoe ana, joale sechaba sa qala ho siama haholo.+ 40 Ho feta moo, sa tsoha hoseng haholo ’me sa leka ho nyolohela tlhōrōng ea thaba, sa re: “Ke rōna bana, ’me re lokela ho nyolohela sebakeng seo Jehova a se boletseng. Etsoe re entse sebe.”+ 41 Empa Moshe a re: “Ke hobane’ng ha le tlōla taelo ea Jehova?+ Empa seo se ke ke sa atleha. 42 Le se ke la nyoloha, hobane Jehova ha a har’a lōna, e le hore le se ke la hlōloa ka pel’a lira tsa lōna.+ 43 Etsoe Baamaleke le Bakanana ba teng ka pel’a lōna;+ ’me ka sebele le tla oa ka sabole, hobane, ka lebaka la hore le furaletse ho latela Jehova, Jehova a ke ke a tsoela pele a e-na le lōna.”+ 44 Leha ho le joalo, ba iketelletsa pele ho nyolohela tlhōrōng ea thaba,+ empa areka ea selekane sa Jehova le Moshe ha baa ka ba tloha har’a liahelo.+ 45 Joale Baamaleke+ le Bakanana ba neng ba lula thabeng ba theoha ’me ba qala ho ba hlasela ’me ba qala ho ba hasanya ho ea fihla Horma.+